1η ΔΙΔΑΚΤΙΚΗ ΕΝΟΤΗΤΑ: ΓΙΑΤΙ ΦΙΛΟΣΟΦΕΙ Ο ΑΝΘΡΩΠΟΣ;
ΚΕΙΜΕΝΟ ΑΝΑΦΟΡΑΣ: Αριστοτέλης, Μετὰ τὰ φυσικά Α2, 982b12-28 

Η ΑΡΙΣΤΟΤΕΛΙΚΗ ΜΕΤΑΦΥΣΙΚΗ – ΟΝΤΟΛΟΓΙΑ (ΠΡΩΤΗ ΦΙΛΟΣΟΦΙΑ - ΘΕΟΛΟΓΙΚΗ ΦΙΛΟΣΟΦΙΑ / ΕΠΙΣΤΗΜΗ

Σήμερα μιλάμε για ορισμένους βασικούς κλάδους ή περιοχές της φιλοσοφικής σκέψης:
· Εφόσον αντικείμενό μας είναι η βαθύτερη υφή της πραγματικότητας, προσπαθούμε, δηλαδή, να καταλήξουμε σε μια γενική θεώρηση του τι υπάρχει, εστιάζουμε την έρευνά μας στον κλάδο που οι φιλόσοφοι αποκαλούν μεταφυσική ή οντολογία.
· Όταν μας απασχολεί η γνώση - οι δυνατότητες, οι πηγές, τα είδη, οι μέθοδοι απόκτησής της, στρε-φόμαστε στη γνωσιολογία.
· Εάν θέλουμε να βρούμε αρχές που να ρυθμίζουν τις πράξεις μας και να μας καθοδηγούν στην οργάνωση της ζωής μας, ενδιαφερόμαστε για την πρακτική φιλοσοφία , που περιλαμβάνει την ηθική, την πολιτική φιλοσοφία, αλλά και την αισθητική. Επειδή στην πρακτική φιλοσοφία μιλάμε συνήθως για αξίες που μας κατευθύνουν και που θέλουμε να πραγματώσουμε, πολλοί ονομάζουν αυτόν τον βασικό κλάδο φιλοσοφικής αναζήτησης και αξιολογία.
· Όταν μας απασχολεί το πώς πρέπει να σκεφτόμαστε, για να σκεφτόμαστε σωστά, τότε καταφεύγουμε στη λογική. H λογική θα μπορούσε να θεωρηθεί ξεχωριστός κλάδος της φιλοσοφίας, για τους περισσότερους όμως φιλοσόφους αποτελεί κυρίως το όργανο της ορθής νόησης, που είναι απαραίτητο όχι μόνο για κάθε μορφή φιλοσοφικής δραστηριότητας, αλλά και για όλες τις επιστήμες
Ο όρος «μεταφυσική» (όπως και ο συνώνυμος «οντολογία») δεν συναντάται στον Αριστοτέλη, αλλά ούτε και σε κάποιο άλλο κείμενο της αρχαιοελληνικής γραμματείας. Στις πραγματείες του Αριστοτέλη συναντώνται οι όροι πρώτη φιλοσοφία και θεολογικὴ φιλοσοφία ή ἐπιστήμη. Με τον όρο πρώτη φιλοσοφία (Υπάρχουν και άλλες φιλοσοφίες: τα μαθηματικά και η φυσική = δευτέρα φιλοσοφία) ο φιλόσοφος προσδιορίζει εκείνη τη θεωρητική γνώση που αποπειράται να δώσει απαντήσεις στο οντολογικό ερώτημα, στο ερώτημα για το υπαρκτό ως τέτοιο. Επίσης, η πρώτη φιλοσοφία μελετά τις πρώτες αρχές και αιτίες των όντων. Είναι πρώτη με την έννοια ότι δεν έχει ως αντικείμενό της ένα συγκεκριμένο ερευνητικό τομέα είτε της φυσικής πραγματικότητας είτε της ανθρώπινης δημιουργίας, αλλά ασχολείται με την ολότητα και πρωταρχικότητα της ύπαρξης. Με τον όρο θεολογικὴ φιλοσοφία-ἐπιστήμη ο Αριστοτέλης αναφέρθηκε καταρχήν στη γνώση του μη μεταβαλλόμενου και χωριστού όντος, δηλαδή του θεού. Επειδή, όμως ο θεός έχει την ύπαρξη στην απόλυτη καθαρότητά της και λειτουργεί ως η απώτατη αιτία των όντων, συνεπάγεται ότι η πρώτη φιλοσοφία και η θεολογική επιστήμη ταυτίζονται απαρτίζουν από κοινού εκείνο τον φιλοσοφικό κλάδο που στην ιστορία της δυτικής φιλοσοφίας ονομάστηκε μεταφυσική ή οντολογία.

Το θέμα που μελετάται στα Μετὰ τὰ Φυσικά, το αντικείμενο της πρώτης φιλοσοφίας, είναι το ὅν ᾗ ὄν , το ον στην απόλυτη απλότητά του, το υπαρκτό χωρίς ιδιότητες, η ίδια η ύπαρξη. Η αριστοτελική μεταφυσική είναι πρώτα απ’ όλα οντολογία, γνώση του καθόλου, επιστήμη καθολική, θεμελιώδης για όλες τις υπόλοιπες. Καθώς, όμως, το ον στην καθολικότητα και απολυτότητά του ταυτίζεται με την πρώτην οὐσίαν καὶ ἀκίνητον, δεν μπορεί να είναι άλλο από τον ίδιο τον θεό. Έτσι, το αντικείμενο της πρώτης φιλοσοφίας και της θεολογικής επιστήμης ταυτίζονται. Το ὅν ᾗ ὅν είναι το θεϊκό ον. 
Τα Μετὰ τὰ Φυσικὰ αποτελούνται από 14 βιβλία. Έχουν ήδη από την αρχαιότητα ονομαστεί -και αυτή πια είναι η καθιερωμένη διεθνώς ονομασία τους- με βάση τα γράμματα του ελληνικού αλφαβήτου: Α, Β, Γ, Δ, Ε, Ζ, Η, Θ, Ι , Κ, Λ, Μ, Ν. Το Κείμενο Αναφοράς της 1ης Διδακτικής Ενότητας προέρχεται από το 2ο κεφάλαιο του Α. 
ΠΡΩΤΗ ΦΙΛΟΣΟΦΙΑ - ΘΕΟΛΟΓΙΚΗ ΦΙΛΟΣΟΦΙΑ / ΕΠΙΣΤΗΜΗ ΚΑΙ ΑΛΛΕΣ ΕΠΙΣΤΗΜΕΣ / ΤΟΜΕΙΣ ΕΠΙΣΤΗΜΟΝΚΗΣ ΓΝΩΣΗΣ
[bookmark: _GoBack]Ο Αριστοτέλης διακρίνει τρεις τομείς επιστημονικής γνώσης (ἐπιστῆμαι ή διάνοιαι).
· Οι πρακτικές γνωστικές περιοχές - επιστήμες σχετίζονται με τις ανθρώπινες πράξεις, χωρίς, όμως, να στοχεύουν στην παραγωγή κάποιου συγκεκριμένου προϊόντος. Πρακτική γνώση, συνεπώς, είναι η ηθική, αλλά και η πολιτική. 
· Οι ποιητικές γνωστικές περιοχές-επιστήμες στοχεύουν στη δημιουργία-παραγωγή χρήσιμων και ωραίων πραγμάτων. Ποιητικές είναι οι διάφορες τέχνες. (οικοδομική , ναυπηγική…., αλλά και ιατρική, και οι καλές , με τη σημερινή σημασία του όρου, τέχνες.
· Οι θεωρητικές γνωστικές περιοχές-επιστήμες ή φιλοσοφίες
Η φιλοσοφία (= ες) δεν είναι ούτε ποιητική ούτε πρακτική δραστηριότητα του ανθρώπινου νου, αλλά θεωρητική. Στοχεύει αποκλειστικά στη γνώση. 

ΒΛΕΠΕ ΠΑΡΑΠΑΝΩ



· Μετὰ τὰ Φυσικά, Ε1, 1025b 25: «πᾶσα διάνοια ἢ πρακτικὴ ἢ ποιητικὴ ἢ θεωρητική.» 
· G. Heylbut, Berlin 1889, 3.20-23: πρακτικαὶ δὲ λέγονται μὲν κοινῶς πᾶσαι͵ ὧν μὴ ἔστι ποίημά τι  ἄλλο παρὰ τὴν πρᾶξιν͵ οἷον ὀρχηστικὴ καὶ αὐλητική͵ ἰδίως δὲ ἥ τε πολιτικὴ καὶ ἠθικὴ πρακτικαὶ λέγονται καὶ πράξεις αἱ περὶ τὸ καλὸν καὶ αἰσχρὸν ἐνέργειαι. 

Το Α (1ο βιβλίο των Μετά Τα Φυσικά)
Το Α λειτουργεί άριστα ως εισαγωγή στο σύνολο των βιβλίων που απαρτίζουν τα Μετὰ τὰ Φυσικά. Ωστόσο, πρόκειται για ένα βιβλίο με πληρότητα και συνοχή, που μάλλον συγγράφηκε από τον Αριστοτέλη ως αυτοτελές έργο. Το κεντρικό θέμα του Α είναι η ίδια η φιλοσοφία και πρωταρχική επιδίωξη του Αριστοτέλη είναι η σύνταξη του ορισμού της. Στη διατύπωση αυτού του ορισμού θα οδηγηθεί μέσα από μια έρευνα διαλεκτική, στον πυρήνα της οποίας είναι ευδιάκριτη η καταγωγή από διδακτικές πρακτικές: συζητούνται τρέχουσες αντιλήψεις, αυτονόητες παραδοχές και θέσεις προγενεστέρων φιλοσόφων. Όλα αυτά τίθενται υπό την κριτική και ενοποιητική ματιά του Σταγειρίτη, ο οποίος καταλήγει στον απαρτισμό ενός κειμένου περί φιλοσοφίας. Πρόκειται για ένα κείμενο προσιτό - σε γενικές γραμμές, και με ευδιάκριτες αποκλίσεις στα τελευταία κεφάλαια του Α - σε ένα ευρύ κοινό, το οποίο δεν είναι κατ’ ανάγκην πεπαιδευμένο στην ακαδημαϊκή φιλοσοφία. Στα δύο πρώτα κεφάλαια του Α (όπως και στον Προτρεπτικό) η φιλοσοφία περιγράφεται ως η θεωρητική γνώση που έχει ως κύρια κατεύθυνση την αιτιολογία· είναι μια γνώση ολοκληρωμένη (σοφία) η οποία απαντάει σε διάφορα «γιατί», κατεξοχήν σε πρωταρχικά «γιατί». Δεν έχει καμία άλλη προφανή χρησιμότητα, και καμία άμεση χρηστικότητα.
Το Α (1ο βιβλίο των Μετά Τα Φυσικά) ξεκινά με την περίφημη προοιμιακή φράση (980a21): «Πάντες ἄνθρωποι τοῦ εἰδέναι ὀρέγονται φύσει» [: Όλοι οι άνθρωποι ποθούν τη γνώση· κι αυτό είναι κάτι που οφείλεται στην ίδια την ανθρώπινη φύση]. 
Η γνώση, όμως, παράγεται μέσα από μια συγκεκριμένη πορεία. Αφετηρία της αποτελούν οι αισθήσεις, κατεξοχήν η όραση. Η αίσθηση παράγει μνήμη. Πολλές μνήμες του ίδιου πράγματος μπορούν να οδηγήσουν στη δημιουργία μιας εμπειρίας. Και η εμπειρία οδηγεί, με τη σειρά της, στην τέχνη και την επιστήμη: πολλές διαπιστώσεις της ίδιας εμπειρίας δημιουργούν γενικευτικές αντιλήψεις, που στο σύνολό τους απαρτίζουν μια τέχνη ή επιστήμη (οι όροι χρησιμοποιούνται στο 1ο κεφ. αδιάκριτοι, ενώ στο 2ο κεφ. με την επισήμανση του μη χρηστικού χαρακτήρα της επιστήμης-φιλοσοφίας, αυτή διακρίνεται πλέον από την τέχνη, που είναι παραγωγική). Αν η εμπειρία προσδένεται στο επιμέρους, η τέχνη και η επιστήμη βασίζονται σε γνώση καθολική. Αυτή είναι η σοφία. Η σοφία είναι γνώση των αιτίων, κατεξοχήν των πρωταρχικών αιτίων και αρχών  Οι έμπειροι γνωρίζουν το «ότι», οι σοφοί όμως το «διότι». Με αυτές τις συμπερασματικές διαπιστώσεις ολοκληρώνεται το 1ο κεφ. των Μετὰ τὰ Φυσικά Στο 2ο κεφάλαιο ο Αριστοτέλης συζητά γενικά αποδεκτές πεποιθήσεις για την σοφίαν , έχει όμως πλέον στο νου του τη φιλοσοφία ως μία πολύ συγκεκριμένη πια ακαδημαϊκή δραστηριότητα. Διαβλέπουμε, έτσι, ξεκάθαρα τη δική του προσέγγιση: ο ίδιος εννοεί την σοφία ως τη θεωρητική γνώση που διεκδικεί καθολική εμβέλεια. Και στη συνέχεια της πραγματείας θα ονομάσει αυτή τη θεωρητική γνώση πρώτη φιλοσοφία Αντικείμενό της είναι η ολότητα της ύπαρξης και όχι κάποιος συγκεκριμένος, περιχαρακωμένος, τομέας του επιστητού. 
















































































































ΚΕΙΜΕΝΟ ΑΝΑΦΟΡΑΣ

ΕΙΣΑΓΩΓΙΚΟ ΣΗΜΕΙΩΜΑ ΣΧΟΛΙΚΟΥ ΒΙΒΛΙΟΥ
Στα φιλοσοφικά κείμενα της ελληνικής αρχαιότητας συναντάται συχνά η ιδέα ότι κάθε δραστηριότητά μας έχει έναν λόγο που συμβαίνει, έναν σκοπό προς τον οποίο αποβλέπει. Αυτό το «γιατί» το ρωτάμε πρώτα για την ίδια τη φιλοσοφία. Ο Αριστοτέλης, θέλοντας να διακρίνει τη φιλοσοφία από άλλες μορφές γνώσης, αναζητά την απάντηση με εμπειρικό τρόπο: Ξεκινά από την παρατήρηση ότι όλοι οι άνθρωποι επιζητούν τη γνώση, την οποία κατακτούν μέσα από τις αισθήσεις, και προχωρούν από την εμπειρία που αφορά τα επιμέρους πράγματα στην τέχνη και την επιστήμη. Για να καταλάβουμε για ποιον λόγο φιλοσοφούμε, πρέπει να ορίσουμε τι είναι φιλοσοφία και να εξετάσουμε με ιστορική ματιά το πώς άρχισαν οι άνθρωποι να φιλοσοφούν.
ΑΝΑΛΥΣΗ
ΤΡΕΙΣ ΕΙΝΑΙ ΟΙ ΙΔΕΕΣ (1ο – 2ο – 3ο ΕΠΙΧΕΙΡΗΜΑ), ΟΙ ΑΞΟΝΕΣ ΠΑΝΩ ΣΤΟΥΣ ΟΠΟΙΟΥΣ ΑΡΘΡΩΝΕΤΑΙ ΤΟ ΚΕΙΜΕΝΟ ΣΤΙΣ ΤΡΕΙΣ ΠΡΩΤΕΣ ΠΕΡΙΟΔΟΥΣ* . ΜΙΑ ΤΕΤΑΡΤΗ ΠΕΡΙΟΔΟΣ, ΕΠΙΛΟΓΙΚΗ, ΔΙΑΤΥΠΩΝΕΙ ΤΟ ΚΕΝΤΡΙΚΟ ΣΥΜΠΕΡΑΣΜΑ - ΠΡΟΕΚΤΑΣΗ ( 4ο ΕΠΙΧΕΙΡΗΜΑ). 
Α)
«Διὰ γὰρ τὸ θαυμάζειν οἱ ἄνθρωποι καὶ νῦν καὶ τὸ πρῶτον ἤρξαντο φιλοσοφεῖν ἐξ ἀρχῆς μὲν τὰ πρόχειρα τῶν ἀτόπων θαυμάσαντες, εἶτα κατὰ μικρὸν οὕτω προϊόντες καὶ περὶ τῶν μειζόνων διαπορήσαντες, οἷον περί τε τῶν τῆς σελήνης παθημάτων καὶ τῶν περὶ τὸν ἥλιον καὶ τὰ ἄστρα καὶ περὶ τῆς τοῦ παντὸς γενέσεως.»
Η πρώτη περίοδος αναπτύσσει τον πρώτο άξονα: Η φιλοσοφία ανάγεται στον θαυμασμό, σε μια πρωτογενή έκπληξη και περιέργεια. (1ο ΕΠΙΧΕΙΡΗΜΑ – 1η  ΦΑΣΗ ΣΤΗΝ ΠΟΡΕΙΑ ΤΟΥ ΑΝΘΡΩΠΟΥ ΠΡΟΣ ΤΗ ΦΙΛΟΣΟΦΙΑ)
γάρ: 
Η ανάλυση που προηγήθηκε στο βιβλίο Α΄ του Μετὰ τὰ Φυσικὰ οδηγεί στο συμπέρασμα πως η ανώτερη ἐπιστήμη και πιο κοντά στη σοφία είναι η θεωρητική γνώση των πρώτων αρχών και αιτίων της πραγματικότητας (= η «πρώτη φιλοσοφία») [ΒΛΕΠΕ ΑΝΑΛΥΣΗ ΠΑΡΑΠΑΝΩ]. Αμέσως πριν από το απόσπασμα της 1ης Eνότητας τίθεται η φράση «Ὅτι δ’ οὐ ποιητική, δῆλον καὶ ἐκ τῶν πρώτων φιλοσοφησάντων (982b)» = Το ότι (η επιστήμη αυτή = η πρώτη φιλοσοφία) δεν είναι ποιητική [ΒΛΕΠΕ ΑΝΑΛΥΣΗ ΠΑΡΑΠΑΝΩ] φαίνεται και από αυτούς που φιλοσόφησαν πρώτοι. Για να τεκμηριώσει , λοιπόν, ο Αριστοτέλης τη θέση του ότι η ιεραρχικά ανώτερη επιστήμη (δηλαδή αυτή που αποκαλεί «πρώτη φιλοσοφία») δεν σχετίζεται με τις τέχνες – τις οποίες, όπως είδαμε, τις χαρακτηρίζει «ποιητικές» (= δημιουργικές, κατασκευαστικές) – και ότι δεν μπορεί να έχει χρηστικό χαρακτήρα, όπως οι τέχνες, φέρνει ως επιχείρημα το ότι αυτό αποδεικνύεται από τους λόγους που ώθησαν στη συγχρονία και στη διαχρονία τους ανθρώπους να θέσουν φιλοσοφικά ερωτήματα .Ο σύνδεσμος γάρ , δηλαδή, αιτιολογεί την αμέσως προηγηθείσα φράση . Συνεπώς , πρέπει να δούμε όλα όσα ακολουθούν ως προσπάθεια απόδειξης του μη χρηστικού χαρακτήρα της φιλοσοφίας (μέσα σε ένα ιστορικό περιβάλλον). 
*Περίοδος ονομάζεται ένα σύνολο από λέξεις που εκφράζει ένα πλήρες νόημα. Μια περίοδος μπορεί να περιέχει μία, δύο ή και περισσότερες προτάσεις. Στον προφορικό λόγο το σύνολο αυτό βρίσκεται ανάμεσα σε παύσεις της φωνής, ενώ στον γραπτό ανάμεσα σε τελείες.

«Διὰ γὰρ τὸ θαυμάζειν οἱ ἄνθρωποι …… ἤρξαντο φιλοσοφεῖν»
 Είναι αξιοσημείωτο ότι ο Αριστοτέλης τοποθετεί στην αφετηρία και έναρξη της φιλοσοφίας, μιας λογικής δραστηριότητας (ακριβέστερα: της κατεξοχήν λογικής δραστηριότητας) ένα πάθος, τον θαυμασμό. Αν λάβουμε, επιπλέον, υπόψη ότι το συγκεκριμένο πάθος δεν εξαντλείται στη διεγερτική για το φιλοσοφείν λειτουργία του, αλλά διέπει εξ αρχής και εξ ολοκλήρου τη φιλοσοφία στο σύνολο και τη διάρκειά της γίνεται φανερό ότι η φιλοσοφική δραστηριότητα τείνει να αφορά τον άνθρωπο ολιστικά και όχι μόνο διανοητικά. 
Μ. Heidegger 
«Το πάθος του θαυμασμού δεν βρίσκεται απλώς στην έναρξη της φιλοσοφίας, όπως λόγου χάρη το νίψιμο των χεριών προηγείται της χειρουργικής επέμβασης. Ο θαυμασμός είναι ο φορέας της φιλοσοφίας και τη διέπει εξ ολοκλήρου ……. Ο θαυμασμός είναι ἀρχή –διέπει εξ ολοκλήρου κάθε βήμα της φιλοσοφίας».
καὶ νῦν καὶ τὸ πρῶτον
«καὶ νῦν καὶ τὸ πρῶτον» 
Με το νῦν η έναρξη του φιλοσοφείν τοποθετείται στη συγχρονία της: ανά πάσα στιγμή, και στο παρόν (στην εποχή , δηλαδή του Αριστοτέλη )μπορεί κάποιος, με αφετηρία την έκπληξη και την περιέργεια, να αρχίσει να φιλοσοφεί. 
Με την αιτιατική τὸ πρῶτον η έναρξη του φιλοσοφείν τοποθετείται στη διαχρονία της: κάποια στιγμή στο (ελληνικό) παρελθόν, έχοντας ως αφορμή επίσης την έκπληξη και την περιέργεια, εμφανίστηκαν οι πρώτοι φιλόσοφοι. Γνωρίζει, ασφαλώς, ο φιλόσοφος από τα Στάγειρα τους προκατόχους του. Βλέπει ξεκάθαρα ότι οι πρώτοι φιλόσοφοι ήταν φυσιολόγοι, φυσικοί φιλόσοφοι. Ως πρώτους φιλοσόφους (πρῶτοι φιλοσοφήσαντες) χαρακτηρίζει αυτούς που σήμερα ονομάζουμε φυσικούς φιλοσόφους (π.χ. τον Θαλή, τον Αναξιμένη, τον Ηράκλειτο, τον Αναξαγόρα κ.ά.).
«ἐξ ἀρχῆς τὰ πρόχειρα τῶν ἀτόπων θαυμάσαντες»
Το θαυμάζειν προσηλώνεται καταρχάς στα παράδοξα και ανεξήγητα μέσα στην καθημερινότητα. Ποια μπορεί να είναι αυτά; Ο κορυφαίος υπομνηματιστής του Αριστοτέλη, ο Αλέξανδρος Αφροδισιεύς (3ος αι. μ.Φ.) εξηγεί: «διὰ τί τὸ ἤλεκτρον ἕλκει τὰ ἀχυρώδη (=γιατί το κεχριμπάρι έχει ελκτικές ιδιότητες;)͵ ἡ Ἡρακλεία λίθος τὸν σίδηρον (γιατί ο μαγνήτης έλκει σιδερένια αντικείμενα ;)͵ ἢ τί ἐστιν ἡ ἶρις [: το ουράνιο τόξο]͵ ἢ ὅλως τὴν τῶν νεφῶν σύστασιν͵ τὰς βροντάς͵ πόθεν͵ ἢ περὶ τῶν ἀστραπῶν͵ πῶς γίνονται «
Αλέξανδρος Ἀφροδισιεύς, ό.π., 16.5-7. Ο υπομνηματιστής Ασκληπιός δίνει ένα διαφορετικό παράδειγμα (Ὑπόμνημα εἰς τὰ Μετὰ τὰ φυσικά, 18.22-23): οἷον διὰ τί μὴ αὔξεται ἡ θάλασσα τοσούτων ποταμῶν εἰσερχομένων εἰς αὐτήν.
«εἶτα κατὰ μικρὸν οὕτω προϊόντες καὶ περὶ τῶν μειζόνων διαπορήσαντες, 
Στη συνέχεια, ο θαυμασμός και η απορία  στράφηκε σε πιο σημαντικά ζητήματα «περὶ τῶν μειζόνων»
 


οἷον περί τε τῶν τῆς σελήνης παθημάτων καὶ τῶν περὶ τὸν ἥλιον καὶ τὰ ἄστρα καὶ περὶ τῆς τοῦ παντὸς γενέσεως.» οἷον….
Με τη λέξη «οἷον» ο Αριστοτέλης εισάγει παράδειγμα. Εδώ ως παράδειγμα αναφέρονται τα φυσικά φαινόμενα που σχετίζονται με τη σελήνη, τον ήλιο και τα άστρα, αλλά και η ίδια η γένεση του σύμπαντος (θέματα με τα οποία ασχολήθηκαν οι πρώτοι φυσικοί φιλόσοφοι). Είναι προφανές ότι υπάρχει μία κλιμάκωση από τα πιο κοντινά στον άνθρωπο και τις δυνατότητες της γνώσης του στα πιο μακρινά και δυσερμήνευτα (η ίδια κλιμάκωση εξακολουθεί να λειτουργεί και σήμερα!). Σημαίνει άραγε αυτή η κλιμάκωση ότι το παράδειγμα του Αριστοτέλη δεν αφορά μόνο στα μείζονα, αλλά και στα πρόχειρα τῶν ἀτόπων; 
Χωρίς να προκύπτει άμεσα από το κείμενο αναφοράς ο Μπετσάκος τοποθετεί τα φαινόμενα που σχετίζονται με τη σελήνη στα παράδοξα και ανεξήγητα μέσα στην καθημερινότητα «Οι φάσεις της σελήνης, εξάλλου, εντάσσονται κατά την αρχαιότητα στην καθημερινότητα του ανθρώπου, που τότε δεν διέθετε τη νύκτα άλλον φωτισμό στην ύπαιθρο Λαμβάνω υπόψη μου και τη διευκρίνηση που δίνει στη συνέχεια του κεφαλαίου ο ίδιος ο Αριστοτέλης επανερχόμενος στον θαυμασμό και το αντικείμενό του, 983a12-17: ἄρχονται μὲν γάρ͵ ὥσπερ εἴπομεν͵ ἀπὸ τοῦ θαυμάζειν πάντες εἰ οὕτως ἔχει͵ καθάπερ περὶ τῶν θαυμάτων  ταὐτόματα [τοῖς μήπω τε θεωρηκόσι τὴν αἰτίαν] ἢ περὶ τὰς τοῦ ἡλίου τροπὰς ἢ τὴν τῆς διαμέτρου ἀσυμμετρίαν θαυμαστὸν γὰρ εἶναι δοκεῖ πᾶσι τοῖς μήπω τεθεωρηκόσι τὴν αἰτίαν εἴ τι τῳ ἐλαχίστῳ μὴ μετρεῖται. [Κάλφας: Όλοι ξεκινούν, όπως είπαμε από τον θαυμασμό που τους προκαλεί ο τρόπος ύπαρξης κάποιων πραγμάτων, όπως στην περίπτωση των αυτόματων παιχνιδιών ή των ηλιοστασίων ή της ασυμμετρίας της διαγωνίου του τετραγώνου και της πλευράς, όπου όλοι, όσοι δεν έχουν συλλάβει την αιτία, θεωρούν θαυμαστό το γεγονός ότι ένα μήκος δεν μπορεί να μετρηθεί με την ελάχιστη μονάδα]|

Γνωρίζει, ασφαλώς, ο φιλόσοφος από τα Στάγειρα τους προκατόχους του. Βλέπει ξεκάθαρα ότι οι πρώτοι φιλόσοφοι ήταν φυσιολόγοι, φυσικοί φιλόσοφοι. Ως πρώτους φιλοσόφους (πρῶτοι φιλοσοφήσαντες) χαρακτηρίζει αυτούς που σήμερα ονομάζουμε φυσικούς φιλοσόφους (π.χ. τον Θαλή, τον Αναξιμένη, τον Ηράκλειτο, τον Αναξαγόρα κ.ά.).


Η ΠΡΩΤΗ ΦΑΣΗ ΤΗΣ ΠΟΡΕΙΑΣ ΤΟΥ ΑΝΘΡΩΠΟΥ ΠΡΟΣ ΤΗ ΦΙΛΟΣΟΦΙΑ = ΘΑΥΜΑΣΜΟΣ ΕΧΕ ΕΠΙΜΕΡΟΥΣ ΧΡΟΝΙΚΑ ΣΤΑΔΙΑ ΠΟΥ ΔΗΛΩΝΟΝΤΑΙ ΜΕ ΔΙΑΦΟΡΟΥΣ ΧΡΟΝΙΚΟΥΣ ΠΡΟΣΔΙΟΡΙΣΜΟΥΣ: ΒΛΕΠΕ ΣΧΕΤΙΚΗ ΑΝΑΛΥΣΗ 





ΕΡΜΗΝΕΥΤΙΚΑ ΣΧΟΛΙΑ ΣΧΟΛΙΚΟΥ ΒΙΒΛΙΟΥ
θαυμάζω: μένω έκθαμβος, νιώθω έκπληξη για κάτι. Το ρήμα δεν μπορεί να αποδοθεί πλήρως στα νέα ελληνικά, καθώς περιλαμβάνει τόσο την έκπληξη (ευχάριστη ή δυσάρεστη, άρα και την αμηχανία) όσο και την περιέργεια και τον θαυμασμό.Το θαυμάζει ναποτελεί και για τον Πλάτωνα αρχή της φιλοσοφίας: μάλα γὰρ φιλοσόφου τοῦτο τὸ πάθος͵ τὸ θαυμάζειν. οὐ γὰρ ἄλλη ἀρχὴ φιλοσοφίας ἢ αὕτη [: έντονα ο φιλόσοφος βιώνει την έκπληξη και τον θαυμασμό. και δεν είναι άλλη η αρχή της φιλοσοφίας παρά ακριβώς αυτή] (Θεαίτητος 155d).
φιλοσοφῶ: Στην αρχική του ετυμολογική σημασία (φιλῶ + σοφία) το ρήμα σημαίνει «αγαπώ τη σκέψη και τη γνώση». Η φιλοσοφία είναι φιλία, επιθυμία σοφίας. Στην Πολιτεία (475b) του Πλάτωνα λέγεται: καὶ τὸν φιλόσοφον σοφίας φήσομεν ἐπιθυμητὴν εἶναι.Ο Αριστοτέλης συνδέει άμεσα τη φιλοσοφική δραστηριότητα με την αναζήτηση της αλήθειας: ὀρθῶς δ ́ ἔχει καὶ τὸ καλεῖσθαι τὴν φιλοσοφίαν ἐπιστήμην τῆς ἀληθείας [: είναι σωστό που καλείται η φιλοσοφία επιστήμη της αλήθειας] (Μετὰ τὰ Φυσικά, 993b1920). Γι’ αυτόν η φιλοσοφία αποσκοπεί στην καθαρή γνώση και όχι στη χρησιμότητα. Ήδη, λοιπόν, από την αρχαιότητα το ρήμα φιλοσοφῶ άρχισε να αποκτά την ειδικότερη σημασία που έχει και σήμερα: στοχάζομαι, αναζητώ και ερευνώ σε έκταση και βάθος τη φύση των πραγμάτων και την αλήθεια των όντων, τη γνώση, τις αξίες κ.λπ.

Β)
«Ὁ δ’ ἀπορῶν καὶ θαυμάζων οἴεται ἀγνοεῖν (διὸ καὶ ὁ φιλόμυθος φιλόσοφός πώς ἐστιν· ὁ γὰρ μῦθος σύγκειται ἐκ θαυμασίων)· ὥστ’ εἴπερ διὰ τὸ φεύγειν τὴν ἄγνοιαν ἐφιλοσόφησαν, φανερὸν ὅτι διὰ τὸ εἰδέναι τὸ ἐπίστασθαι ἐδίωκον καὶ οὐ χρήσεώς τινος ἕνεκεν.» (2ο ΕΠΙΧΕΙΡΗΜΑ – 2η ΦΑΣΗ  ΣΤΗΝ ΠΟΡΕΙΑ ΤΟΥ ΑΝΘΡΩΠΟΥ ΠΡΟΣ ΤΗ ΦΙΛΟΣΟΦΙΑ)

Ὁ δ’ ἀπορῶν καὶ θαυμάζων οἴεται ἀγνοεῖν ……..· ὥστ’ εἴπερ διὰ τὸ φεύγειν τὴν ἄγνοιαν ἐφιλοσόφησαν, φανερὸν ὅτι διὰ τὸ εἰδέναι τὸ ἐπίστασθαι ἐδίωκον καὶ οὐ χρήσεώς τινος ἕνεκεν.
· Η δεύτερη περίοδος αναπτύσσει τον επόμενο άξονα: 
Αυτός όμως, που απορεί και που θαυμάζει αντιλαμβάνεται ότι αγνοεί.  Ὁ δ’ ἀπορῶν καὶ θαυμάζων οἴεται ἀγνοεῖν Η επιθυμία του ανθρώπου, λοιπόν, να υπερβεί την άγνοια οδηγεί τον αρχικό θαυμασμό στη φιλοσοφία· ὥστ’ εἴπερ διὰ τὸ φεύγειν τὴν ἄγνοιαν ἐφιλοσόφησαν
ΕΡΜΗΝΕΥΤΙΚΟ ΣΧΟΛΙΟ ΣΧΟΛΙΚΟΥ ΒΙΒΛΙΟΥ
ἀπορῶ(στερ. α- + πόρος): Βρίσκομαι σε αδιέξοδο και αμηχανία, αδυνατώ να καταλάβω και να εξηγήσω κάτι· διατυπώνω απορία, ρωτώ να μάθω κάτι. Ο Αριστοτέλης (Μετὰ τὰ Φυσικά, 993a30 κ.ε.) παρομοιάζει τη διάνοια που βιώνει την ἀπορία με διάνοια δεμένη που επιδιώκει λύση (λύσιμο). Με αυτόν τον τρόπο η ἀπορία γίνεται αφετηρία φιλοσοφικής αναζήτησης.


· ΥΠΟΘΕΤΙΚΟΣ ΣΥΛΛΟΓΙΣΜΟΣ
Αν επιθυμία του ανθρώπου, να υπερβεί την άγνοια οδηγεί τον αρχικό θαυμασμό στη φιλοσοφία «ὥστ’ εἴπερ διὰ τὸ φεύγειν τὴν ἄγνοιαν ἐφιλοσόφησαν»

(Τότε )Η φιλοσοφία υπάρχει και νοηματοδοτείται καθ’ εαυτήν· διὰ τὸ εἰδέναι ( = διὰ τὸ φεύγειν τὴν ἄγνοιαν) τὸ ἐπίστασθαι ( = το φιλοσοφειν) ἐδίωκον 
(Τότε) Η φιλοσοφία δεν υπηρετεί καμία χρησιμότητα. καὶ οὐ χρήσεώς τινος ἕνεκεν.

ΕΡΜΗΝΕΥΤΙΚΟ ΣΧΟΛΙΟ: Ο Αριστοτέλης διακρίνει τρεις τομείς επιστημονικής γνώσης (ἐπιστῆμαι ή διάνοιαι). ΒΛΕΠΕ ΠΑΡΑΠΑΝΩ

Ο ΔΟΓΜΑΤΙΣΜΟΣ ΚΑΙ ΤΟ ΑΞΙΩΜΑΤΙΚΟ ΥΦΟΣ ΔΕΝ ΕΧΟΥΝ ΚΑΜΙΑ ΣΧΕΣΗ ΜΕ ΤΟΝ ΕΠΙΣΤΗΜΟΝΙΚΟ ΛΟΓΟ, ΓΙΑΤΙ ΑΥΤΟΣ ΕΠΙΔΕΧΕΤΑΙ ΔΙΑΨΕΥΣΗ. ΜΕ ΑΦΕΤΗΡΙΑ ΑΥΤΗ ΤΗΝ ΑΡΧΗ ΕΞΗΓΕΙΤΑΙ Η ΧΡΗΣΗ ΤΟΥ ΣΥΓΚΕΚΡΙΜΕΝΟΥ ΕΚΦΡΑΣΤΙΚΟΥ ΤΡΟΠΟΥ, Η ΧΡΗΣΗ ,ΔΗΛΑΔΗ, ΤΗΣ ΥΠΟΘΕΤΙΚΗΣ ΠΡΟΤΑΣΗΣ («εἴπερ διὰ τὸ φεύγειν τὴν ἄγνοιαν ἐφιλοσόφησαν») 

· (διὸ καὶ ὁ φιλόμυθος φιλόσοφός πώς ἐστιν· ὁ γὰρ μῦθος σύγκειται ἐκ θαυμασίων):  ΠΑΡΕΝΘΕΤΙΚΟ ΕΠΙΧΕΙΡΗΜΑ ΠΟΥ ΣΥΣΧΕΤΙΖΕΙ ΤΟΝ ΦΙΛΟΜΥΘΟ ΜΕ ΤΟΝ ΦΙΛΟΣΟΦΟ
Συνδετικός κρίκος ανάμεσα σε αυτόν που αγαπά τον μύθο και σε αυτόν που αγαπά την ολοκληρωμένη γνώση, τη σοφία; Τα θαυμάσια, τα αξιοθαύμαστα, αξιοπερίεργα, δυσερμήνευτα. Με αυτά ασχολείται τόσο ο μύθος όσο και η φιλοσοφία
ΣΥΛΛΟΓΙΣΤΙΚΗ ΠΟΡΕΙΑ ΕΠΙΧΕΙΡΗΜΑΤΟΣ
«Τα αξιοπερίεργα των μύθων δημιουργούν θαυμασμό, ο θαυμασμός συνειδητοποίηση της άγνοιας, η συνειδητοποίηση της άγνοιας ανάγκη για γνώση και άρα φιλοσοφία. Επομένως ο φιλόμυθος είναι κατά μία έννοια φιλόσοφος». 
Σύμφωνα με τον Düring, ο Αριστοτέλης, όταν αναφέρεται στον φιλόμυθο, δεν έχει κατά νου μόνο τους αρχαίους μυθογράφους αλλά και τον δάσκαλό του, τον Πλάτωνα, που αξιοποιεί συχνά τους μύθους στις φιλοσοφικές του αναλύσεις. 



Γ)
Μαρτυρεῖ δὲ αὐτὸ τὸ συμβεβηκός· σχεδὸν γὰρ πάντων ὑπαρχόντων τῶν ἀναγκαίων καὶ τῶν πρὸς ῥᾳστώνην καὶ διαγωγὴν ἡ τοιαύτη φρόνησις ἤρξατο ζητεῖσθαι. . (3ο ΕΠΙΧΕΙΡΗΜΑ – 3η ΦΑΣΗ ΣΤΗΝ ΠΟΡΕΙΑ ΤΟΥ ΑΝΘΡΩΠΟΥ ΠΡΟΣ ΤΗ ΦΙΛΟΣΟΦΙΑ)

· Η τρίτη περίοδος τεκμηριώνει με μια σύντομη ιστορική διαπίστωση την αλήθεια του προηγούμενου ισχυρισμού: δεν ήταν η ανάγκη που οδήγησε στη φιλοσοφία· διὰ τὸ εἰδέναι τὸ ἐπίστασθαι ἐδίωκον καὶ οὐ χρήσεώς τινος ἕνεκεν.
Οι άνθρωποι φιλοσόφησαν μόνο όταν είχαν ξεπεράσει τα βιοτικά προβλήματα και εξασφάλισαν τη σκόλη, τον χρόνο που δεν δαπανάται για τη διασφάλιση της επιβίωσης αλλά ελεύθερα για τη χαλάρωση και την απόλαυση. σχεδὸν γὰρ πάντων ὑπαρχόντων τῶν ἀναγκαίων καὶ τῶν πρὸς ῥᾳστώνην καὶ διαγωγὴν ἡ τοιαύτη φρόνησις ἤρξατο ζητεῖσθαι.

ΕΡΜΗΝΕΥΤΙΚΟ ΣΧΟΛΙΟ
Ο Αριστοτέλης δεν συνδέει τη φιλοσοφία με τη ραστώνη, τη χαλάρωση ,δηλαδή, και την απόλαυση, μόνο γενετικά, ανατρέχοντας απλώς στην ιστορική της καταγωγή.  Αν η σύνδεση αυτή δεν ήταν διαχρονική και ουσιώδης, δεν θα τον ενδιέφερε. Η ΦΙΛΟΣΟΦΙΑ ΚΑΙ Η ΡΑΣΤΩΝΗ, Η ΧΑΛΑΡΩΣΗ ,ΔΗΛΑΔΗ, ΚΑΙ Η ΑΠΟΛΑΥΣΗ, ΔΕΝ ΣΥΝΔΕΟΝΤΑΙ ΜΟΝΟ ΣΤΟ ΠΑΡΕΛΘΟΝ, ΑΛΛΑ ΔΙΑΧΡΟΝΙΚΑ ( = ΠΑΝΤΑ ). Ο Σταγειρίτης διαβλέπει ότι η δραστηριότητα του φιλοσόφου υπερβαίνει όχι μόνο στο παρελθόν, αλλά πάντα τις πιεστικές απαιτήσεις της καθημερινότητας, προϋποθέτει χρόνο ελευθερίας και απομάκρυνση από τις άλλες τέχνες· τότε και μόνο τότε μπορεί αυτός να προσεγγίσει τη φιλοσοφική ακρίβεια.  Γι’ αυτό και η ραστώνη γίνεται έγκυρο σημάδι της φιλοσοφίας. 
Προτρεπτικός, 55.1-4: Τὸ γὰρ μήτε μισθοῦ παρὰ τῶν ἀνθρώπων γιγνομένου τοῖς φιλοσοφοῦσι͵ δι΄ ὃν συντόνως οὕτως ἂν διαπονήσειαν͵ πολύ γε προεμένους εἰς τὰς ἄλλας τέχνας ὅμως ἐξ ὀλίγου χρόνου θέοντας προεληλυθέναι ταῖς ἀκριβείαις͵ σημεῖόν μοι δοκεῖ τῆς περὶ τὴν φιλοσοφίαν εἶναι ῥᾳστώνης. 
ΕΡΜΗΝΕΥΤΙΚΟ ΣΧΟΛΙΟ ΣΧΟΛΙΚΟΥ ΒΙΒΛΙΟΥ
φρόνησις: Στο χωρίο αυτό η φρόνησις είναι ισοδύναμη νοηματικά με την σοφίαν ή ἐπιστήμην. Σε άλλα κείμενα του Αριστοτέλη (π.χ. στα Ἠθικὰ Νικομάχεια) θα πάρει τη σημασία μιας συγκεκριμένης διανοητικής αρετής, αυτής που επιτρέπει στον άνθρωπο να κάνει σωστές ηθικές επιλογές σε πρακτικά ζητήματα της καθημερινής ζωής.



Δ)
 «Δῆλον οὖν ὡς δι’ οὐδεμίαν αὐτὴν ζητοῦμεν χρείαν ἑτέραν, ἀλλ’ ὥσπερ ἄνθρωπος, φαμέν, ἐλεύθερος ὁ αὑτοῦ ἕνεκα καὶ μὴ ἄλλου ὤν, οὕτω καὶ αὐτὴν ὡς μόνην οὖσαν ἐλευθέραν τῶν ἐπιστημῶν· μόνη γὰρ αὕτη αὑτῆς ἕνεκέν ἐστιν.» επιλογικό συμπέρασμα-προέκταση. (4ο ΕΠΙΧΕΙΡΗΜΑ)
· Το επιλογικό συμπέρασμα-προέκταση εμβαθύνει: Στον πυρήνα της φιλοσοφικής γνώσης δεν βρίσκεται η χρηστικότητα και η ανάγκη (όπως συμβαίνει με άλλες επιστήμες) αλλά η ελευθερία. «Δῆλον οὖν ὡς δι’ οὐδεμίαν αὐτὴν ζητοῦμεν χρείαν ἑτέραν, ἀλλ’ ……. αὐτὴν ὡς μόνην οὖσαν ἐλευθέραν τῶν ἐπιστημῶν·: η φιλοσοφία υπάρχει μόνο για τον εαυτό της. · μόνη γὰρ αὕτη αὑτῆς ἕνεκέν ἐστιν.»
· ΑΝΑΛΟΓΙΚΟΣ ΣΥΛΛΟΓΙΣΜΟΣ – ΕΠΙΧΕΙΡΗΜΑ: Αυτός, εξάλλου είναι, - τονίζει ο φιλόσοφος - και ο τρόπος ύπαρξης του ίδιου του ελεύθερου ανθρώπου: Υπάρχει για τον εαυτό του. «ἀλλ’ ὥσπερ ἄνθρωπος, φαμέν, ἐλεύθερος ὁ αὑτοῦ ἕνεκα καὶ μὴ ἄλλου ὤν, οὕτω καὶ αὐτὴν ὡς μόνην οὖσαν ἐλευθέραν τῶν ἐπιστημῶν·»
Όπως ελεύθερος είναι ο άνθρωπος που υπάρχει για τον εαυτό του, που δεν υποτάσσεται σε κάποιον άλλο που δεν έχει σκοπό της ύπαρξής του να υπηρετεί κάποιον άλλο, όπως οι δούλοι), έτσι ελεύθερη είναι και η φιλοσοφική γνώση, στον πυρήνα της οποίας δεν βρίσκεται η χρηστικότητα και η ανάγκη (όπως συμβαίνει με άλλες επιστήμες) αλλά η ελευθερία.
· Βλ. και το σχόλιο του Αλεξάνδρου, ό.π., 17.5-9: «εἰκάζει δὲ τὴν τοιαύτην γνῶσίν τε καὶ θεωρίαν τοῖς ἐλευθέροις τῶν ἀνθρώπων͵ οἳ αὑτῶν ἕνεκέν εἰσιν͵ οὐκ ἄλλων͵ ὥσπερ οἱ δοῦλοι. τὸν γὰρ δοῦλον ἐν τοῖς Πολιτικοῖς εἶναι εἶπεν ὃς ἄνθρωπος ὢν ἄλλου ἐστίν· τοιοῦτος δὲ ὁ μὴ διορατικὸς τῶν πρακτέων δι΄ ἀφυἸαν͵ ἀλλὰ ὑπηρετικός.»
· Η ιδέα σύνδεσης φιλοσοφίας και ελευθερίας ανάγεται στον Πλάτωνα. Βλ. Πολιτεία, 499a: «Οὐδέ γε αὖ λόγων͵ ὦ μακάριε͵ καλῶν τε καὶ ἐλευθέρων ἱκανῶς ἐπήκοοι γεγόνασιν͵ οἵων ζητεῖν μὲν τὸ ἀληθὲς συντεταμένως ἐκ παντὸς τρόπου τοῦ γνῶναι χάριν.»
· «μόνην οὖσαν ἐλευθέραν τῶν ἐπιστημῶν»: Η συσχέτιση της φιλοσοφίας με την ελευθερία μόνο τυχαία ή εξωτερική δεν είναι. Δεν δηλώνει απλώς την απουσία σύνδεσης με την όποια χρηστικότητα, αλλά αποτυπώνει μια βαθιά αίσθηση του φιλοσόφου, τόσο για τη συγχρονία: μόνο ένα ελεύθερο πνεύμα μπορεί να φιλοσοφήσει αληθινά, όσο και για τη διαχρονία: μόνο όταν οι Έλληνες προόδευσαν στην ελευθερία, ευδοκίμησε ο φιλοσοφικός λόγος· μάλιστα, αυτό συνέβη στην κατεξοχήν ελεύθερη πόλη, την Αθήνα 
ΕΡΜΗΝΕΥΤΙΚΟ ΣΧΟΛΙΟ ΣΧΟΛΙΚΟΥ ΒΙΒΛΙΟΥ
ἐπιστήμη: ακριβής γνώση. Αντίστοιχα, το ρήμα ἐπίσταμαι σημαίνει «γνωρίζω καλά», «γνωρίζω με βεβαιότητα». Κατά τον Αριστοτέλη η ἐπιστήμη συνδέεται άμεσα με τη λογική λειτουργία του ανθρώπου: ἐπι-στήμη δ ́ ἅπασα μετὰ λόγου ἐστί (Ἀναλυτικὰ Ὕστερα, 100b10). Η ἐπιστήμη υπερβαίνει την απλή εμπειρική μάθηση αλλά και τη γνώση μιας τέχνης. Αποτελεί σύνολο τεκμηριωμένων γνώσεων σε συγκεκριμένο και διακριτό τομέα του επιστητού.
ΓΕΝΙΚΑ ΕΡΜΗΝΕΥΤΙΚΑ ΣΧΟΛΙΑ
· ΕΙΣΑΓΩΓΙΚΟ ΣΗΜΕΙΩΜΑ ΣΧΟΛΙΚΟΥ ΒΙΒΛΙΟΥ: Για να καταλάβουμε για ποιον λόγο φιλοσοφούμε, πρέπει να ορίσουμε τι είναι φιλοσοφία και να εξετάσουμε με ιστορική ματιά το πώς άρχισαν οι άνθρωποι να φιλοσοφούν.
· ΠΡΟΣΕΓΓΙΣΗ ΦΙΛΟΣΟΦΙΑΣ ΛΟΓΙΚΗ – ΑΙΤΙΟΛΟΓΙΚΗ (ΒΛΕΠΕ ΕΡΩΤΗΣΗ ΣΧΟΛΙΚΟΥ ΒΙΒΛΙΟΥ: ΑΝΑΖΗΤΗΣΗ ΤΡΟΠΩΝ ΑΙΤΙΟΛΟΓΗΣΗΣ)  ΚΑΙ ΙΣΤΟΡΙΚΗ
Δημιουργία μιας λογικής / αιτιολογικής αποτύπωσης της γένεσης της φιλοσοφίας πάνω σε ένα λίγο-πολύ σχηματικό (χωρίς αυστηρές περιοδολογήσεις και χρονολογικές αναφορές ή τεκμηριωμένες συνέχειες) ιστορικό υπόβαθρο
· Ο Αριστοτέλης, προσπαθώντας να περιγράψει και να ορίσει τη φιλοσοφία, ιχνηλατεί τον βηματισμό του ανθρώπου και της ανθρωπότητας προς τη φιλοσοφία (ΓΙΑΤΙ Ο ΑΝΘΡΩΠΟΣ ΟΔΗΓΗΘΗΚΕ ΣΤΗ ΦΙΛΟΣΟΦΙΑ ) και τον αποτυπώνει ως έναν βηματισμό λογικό και εξελικτικό: Το ένα βήμα (στάδιο) οδηγεί εύλογα στο άλλο, στο επόμενο και πληρέστερο. Έτσι, η λογική εκ μέρους του Αριστοτέλη αποτύπωση της πορείας του ανθρώπου προς τη φιλοσοφία γίνεται και η ίδια φιλοσοφία. Αν η φιλοσοφία είναι στον πυρήνα της μία ελεύθερη αναζήτηση αιτιολογήσεων, τότε και η εκλογικευμένη, αιτιολογική, αποτύπωση της πορείας του ανθρώπου προς αυτήν είναι, επίσης, φιλοσοφία. Με άλλα λόγια, η διατύπωση και η απάντηση του ερωτήματος «γιατί η φιλοσοφία;» είναι αυθεντική φιλοσοφία! ΟΠΩΣ Η ΠΡΩΤΗ ΦΙΛΟΣΟΦΙΑ ΜΕΛΕΤΑ ΤΙΣ ΠΡΩΤΕΣ ΑΡΧΕΣ ΚΑΙ ΑΙΤΙΕΣ ΤΩΝ ΟΝΤΩΝ , ΕΤΣΙ ΚΑΙ Η ΠΡΟΣΕΓΓΙΣΗ ΤΗΣ ΕΙΝΑΙ , ΚΑΤ’ ΑΡΧΑΣ, ΛΟΓΙΚΗ – ΑΙΤΙΟΛΟΓΙΚΗ: ΓΙΑΤΙ – ΠΩΣ ΟΙ ΑΝΘΡΩΠΟΙ ΟΔΗΓΗΘΗΚΑΝ ΒΗΜΑ – ΒΗΜΑ //ΦΑΣΗ – ΦΑΣΗ ΣΤΗ ΦΙΛΟΣΟΦΙΑ.














· ΑΣΦΑΛΩΣ Ο ΑΡΙΣΤΟΤΕΛΗΣ ΔΕΝ ΠΕΡΙΟΡΙΖΕΤΑΙ ΣΕ ΜΙΑ ΜΕΛΕΤΗ ΤΗΣ ΦΙΛΟΣΟΦΙΑΣ ΑΠΟΚΛΕΙΣΤΙΚΑ ΛΟΓΙΚΗ . ΕΧΕΙ ΥΠΟΨΗ ΤΟΥ ΚΑΙ ΤΗΝ ΑΝΤΙΣΤΟΙΧΗ ΙΣΤΟΡΙΚΗ ΠΟΡΕΙΑ, ΤΟ ΤΙ ΟΝΤΩΣ ΣΥΝΕΒΗ ΣΤΗΝ (ΕΛΛΗΝΙΚΗ) ΠΡΑΓΜΑΤΙΚΟΤΗΤΑ. Γνωρίζει, ασφαλώς, ο φιλόσοφος από τα Στάγειρα τους προκατόχους του. Βλέπει ξεκάθαρα ότι οι πρώτοι φιλόσοφοι ήταν φυσιολόγοι, φυσικοί φιλόσοφοι. Γι’ αυτό και δομεί το κεφάλαιο Α2, το σχετικό με τις απαρχές της φιλοσοφίας: 
α) με τη χρήση χρονικών προσδιορισμών: ΕΠΙΡΡΗΜΑΤΑ, ΕΜΠΡΟΘΕΤΟΙ, ΜΕΤΟΧΕΣ (καὶ νῦν καὶ τὸ πρῶτον, ἐξ ἀρχῆς, εἶτα κατὰ μικρὸν, προϊόντες), 
β) με διπλή χρήση του ρήματος ἄρχομαι (ἤρξαντο, ἤρξατο) - Εύστοχη η συνώνυμη διατύπωση του υπομνηματιστή Αλεξάνδρου: «ἀπὸ τῆς ἱστορίας.» 
γ) με μία ρητή αναφορά στο συμβεβηκός, δηλαδή στο ιστορικό συμβάν 
δ) με ευρεία χρήση ιστορικών χρόνων. 

Η ιστορικότητα, λοιπόν, της φιλοσοφίας, στη διαχρονία και τη συγχρονία της, διαπερνά τη σκέψη του. Εξάλλου, η συνέχεια του Α θα το κάνει προφανές: ο Αριστοτέλης θα προβεί - πρώτος αυτός ιστορικός της φιλοσοφίας!- σε μια μεθοδική όσο και κριτική ανάλυση της συνεισφοράς όλων των ελλήνων φιλοσόφων· από τον αρχηγέτη αυτής της πορείας, τον Θαλή, μέχρι και τον δάσκαλό του, τον Πλάτωνα (με τον οποίο και θα διαλεχθεί επίμονα στο σύνολο του Α). 

· Η δημιουργία μιας λογικής / αιτιολογικής αποτύπωσης πάνω σε ένα λίγο-πολύ σχηματικό (χωρίς αυστηρές περιοδολογήσεις και χρονολογικές αναφορές ή τεκμηριωμένες συνέχειες) ιστορικό υπόβαθρο δεν αποτελεί πρωτοτυπία των Μετὰ τὰ Φυσικά και της αναφοράς του Αριστοτέλη στη γένεση της φιλοσοφίας. Με αντίστοιχο τρόπο στην Ποιητική μελετά τη γένεση της τραγωδίας, στα Πολιτικά τη γένεση της πόλης, ενδεχομένως και στη Ρητορική τη γένεση του οργανωμένου δημόσιου λόγου. Με τη συγκεκριμένη μέθοδο, δηλαδή την εκλογικευμένη, αφαιρετική υπέρβαση της ιστορίας, ο Αριστοτέλης, ως αυθεντικός φιλόσοφος (και όχι ιστορικός), θα καταφέρει να αρθρώσει οργανωμένα τον δικό του, προσωπικό φιλοσοφικό λόγο, αυτόν στον οποίο στόχευε εξαρχής και στο οποίο εντέλει υποτάσσει την κάθε ιστορική περιπτωσιολογία, σχηματική γραμμικότητα και ατομική επίτευξη. 






· τὸ θαυμάζειν, τὸ φεύγειν ,τὸ εἰδέναι, τὸ ἐπίστασθαι 
Ο Αριστοτέλης επιμένει στη χρήση έναρθρων απαρεμφάτων εκεί που θα μπορούσε να χρησιμοποιήσει αφηρημένα ουσιαστικά. Δίνει, έτσι, έμφαση στον ενεργητικό, προσωπικό χαρακτήρα της φιλοσοφικής δραστηριότητας αλλά και στην ιστορικότητα της φιλοσοφίας. 
· ἐδίωκον, ζητεῖσθαι, ζητοῦμεν 
ἐδίωκον: γ’ πληθυντικό πρόσωπο παρατατικού
ζητεῖσθαι: απαρέμφατο ενεστώτα, εξαρτώμενο , όμως από ρήμα ιστορικού χρόνου (ἤρξατο)
ζητοῦμεν: α’ πληθυντικό πρόσωπο ενεστώτα
Με την επιλογή των συγκεκριμένων ρημάτων ο Αριστοτέλης υποδηλώνει σε νοηματικό επίπεδο τον πιεστικό χαρακτήρα των φιλοσοφικών αποριών, την επιτακτική ροπή στο φιλοσοφείν. Μπορεί η φιλοσοφία να μην ικανοποιεί καμία εξωτερική χρεία και ανάγκη, αποτελεί όμως πανανθρώπινο ψυχικό ζητούμενο. 
Η εναλλαγή παρελθοντικών και παροντικών χρόνων δηλώνει το ενδιαφέρον του Αριστοτέλη για τη μελέτη της φιλοσοφίας στη διαχρονία και στη συγχρονία της.
Ενδιαφέρουσα και η τροπή από το παρελθοντικό τριτοπρόσωπο ἐδίωκον στο παροντικό πρωτοπρόσωπο ζητοῦμεν, με την οποία ο Αριστοτέλης εντάσσει και τον εαυτό του στη χορεία των φιλοσόφων, των ανθρώπων που στοχάζονται ελεύθεροι. 




















ΕΡΩΤΗΣΕΙΣ ΣΧΟΛΙΚΟΥ ΒΙΒΛΙΟΥ

Α.ΤΙ ΛΕΕΙ ΤΟ ΚΕΙΜΕΝΟ; 
1.Ποια είναι τα επιχειρήματα στο απόσπασμα; Να προσεχθεί ο ρόλος του συνδέσμου γάρ. 
ΒΛΕΠΕ ΑΝΑΛΥΣΗ
2. Να παρουσιάσετε με δικά σας λόγια την πορεία του ανθρώπου από τον θαυμασμό στη φιλοσοφία. Να επισημάνετε τις ενδιάμεσες φάσεις;
ΒΛΕΠΕ ΔΙΕΞΟΔΙΚΗ ΠΑΡΟΥΣΙΑΣΗ ΣΤΗΝ ΑΝΑΛΥΣΗ
1η  ΦΑΣΗ
α) «Διὰ γὰρ τὸ θαυμάζειν οἱ ἄνθρωποι καὶ νῦν καὶ τὸ πρῶτον ἤρξαντο φιλοσοφεῖν ἐξ ἀρχῆς μὲν τὰ πρόχειρα τῶν ἀτόπων θαυμάσαντες, εἶτα κατὰ μικρὸν οὕτω προϊόντες καὶ περὶ τῶν μειζόνων διαπορήσαντες, οἷον περί τε τῶν τῆς σελήνης παθημάτων καὶ τῶν περὶ τὸν ἥλιον καὶ τὰ ἄστρα καὶ περὶ τῆς τοῦ παντὸς γενέσεως.»
Η φιλοσοφία ανάγεται , κατ’ αρχάς, στη διαχρονία και στη συγχρονία της στον θαυμασμό, σε μια πρωτογενή έκπληξη και περιέργεια. 
Το θαυμάζειν προσηλώνεται καταρχάς στα παράδοξα και ανεξήγητα μέσα στην καθημερινότητα. 
2η  ΦΑΣΗ
Στη συνέχεια, ο θαυμασμός και η απορία  στράφηκε σε πιο σημαντικά ζητήματα «περὶ τῶν μειζόνων». Εδώ ως παράδειγμα αναφέρονται τα φυσικά φαινόμενα που σχετίζονται με τη σελήνη, τον ήλιο και τα άστρα, αλλά και η ίδια η γένεση του σύμπαντος (θέματα με τα οποία ασχολήθηκαν οι πρώτοι φυσικοί φιλόσοφοι). 
Αυτός, όμως, που απορεί και που θαυμάζει αντιλαμβάνεται ότι αγνοεί.  «Ὁ δ’ ἀπορῶν καὶ θαυμάζων οἴεται ἀγνοεῖν.» Η επιθυμία του ανθρώπου, λοιπόν, να υπερβεί την άγνοια οδηγεί τον αρχικό θαυμασμό στη φιλοσοφία· ὥστ’ εἴπερ διὰ τὸ φεύγειν τὴν ἄγνοιαν ἐφιλοσόφησαν
Αν επιθυμία του ανθρώπου, να υπερβεί την άγνοια οδηγεί τον αρχικό θαυμασμό στη φιλοσοφία «ὥστ’ εἴπερ διὰ τὸ φεύγειν τὴν ἄγνοιαν ἐφιλοσόφησαν»
(Τότε )Η φιλοσοφία υπάρχει και νοηματοδοτείται καθ’ εαυτήν· διὰ τὸ εἰδέναι ( = διὰ τὸ φεύγειν τὴν ἄγνοιαν) τὸ ἐπίστασθαι ( = το φιλοσοφείν) ἐδίωκον 
(Τότε) Η φιλοσοφία δεν υπηρετεί καμία χρησιμότητα. «καὶ οὐ χρήσεώς τινος ἕνεκεν.»








3η ΦΑΣΗ
Οι άνθρωποι φιλοσόφησαν μόνο όταν είχαν ξεπεράσει τα βιοτικά προβλήματα και εξασφάλισαν τη σκόλη, τον χρόνο που δεν δαπανάται για τη διασφάλιση της επιβίωσης αλλά ελεύθερα για τη χαλάρωση και την απόλαυση. «σχεδὸν γὰρ πάντων ὑπαρχόντων τῶν ἀναγκαίων καὶ τῶν πρὸς ῥᾳστώνην καὶ διαγωγὴν ἡ τοιαύτη φρόνησις ἤρξατο ζητεῖσθαι.»
ΑΣΦΑΛΩΣ Ο ΑΡΙΣΤΟΤΕΛΗΣ ΕΧΕΙ ΥΠΟΨΗ ΤΟΥ ΤΗΝ ΙΣΤΟΡΙΚΗ ΠΟΡΕΙΑ, ΤΟ ΤΙ ΟΝΤΩΣ ΣΥΝΕΒΗ ΣΤΗΝ (ΕΛΛΗΝΙΚΗ) ΠΡΑΓΜΑΤΙΚΟΤΗΤΑ. Γνωρίζει, ασφαλώς, ο φιλόσοφος από τα Στάγειρα τους προκατόχους του. Βλέπει ξεκάθαρα ότι οι πρώτοι φιλόσοφοι ήταν φυσιολόγοι, φυσικοί φιλόσοφοι. Γι’ αυτό και δομεί το κεφάλαιο Α2, το σχετικό με τις απαρχές της φιλοσοφίας: 
α) με τη χρήση χρονικών προσδιορισμών: ΕΠΙΡΡΗΜΑΤΑ, ΕΜΠΡΟΘΕΤΟΙ, ΜΕΤΟΧΕΣ (καὶ νῦν καὶ τὸ πρῶτον, ἐξ ἀρχῆς, εἶτα κατὰ μικρὸν, προϊόντες), 
β) με διπλή χρήση του ρήματος ἄρχομαι (ἤρξαντο, ἤρξατο) - Εύστοχη η συνώνυμη διατύπωση του υπομνηματιστή Αλεξάνδρου: «ἀπὸ τῆς ἱστορίας.» 
γ) με μία ρητή αναφορά στο συμβεβηκός, δηλαδή στο ιστορικό συμβάν 
δ) με ευρεία χρήση ιστορικών χρόνων. 
ΕΠΙΠΛΕΟΝ
Το Α (1ο βιβλίο των Μετά Τα Φυσικά) ξεκινά με την περίφημη προοιμιακή φράση (980a21): Πάντες ἄνθρωποι τοῦ εἰδέναι ὀρέγονται φύσει [: Όλοι οι άνθρωποι ποθούν τη γνώση· κι αυτό είναι κάτι που οφείλεται στην ίδια την ανθρώπινη φύση]. 
Η γνώση, όμως, παράγεται μέσα από μια συγκεκριμένη πορεία.
· Αφετηρία της αποτελούν οι αισθήσεις, κατεξοχήν η όραση. 
· Η αίσθηση παράγει μνήμη. 
· Πολλές μνήμες του ίδιου πράγματος μπορούν να οδηγήσουν στη δημιουργία μιας εμπειρίας. 
· Και η εμπειρία οδηγεί, με τη σειρά της, στην τέχνη και την επιστήμη: πολλές διαπιστώσεις της ίδιας εμπειρίας δημιουργούν γενικευτικές αντιλήψεις, που στο σύνολό τους απαρτίζουν μια τέχνη ή επιστήμη .
· Η σοφία (η  πρώτη φιλοσοφία) είναι η επιστήμη που αναζητά τις πρώτες αρχές και αιτίες και το τελευταίο στάδιο αυτής της γνωστικής αναζήτησης.








3. Σε τι συνίσταται η διαφορά της φιλοσοφίας από επιμέρους τομείς της επιστημονικής γνώσης;
ΒΛΕΠΕ ΔΙΕΞΟΔΙΚΗ ΠΑΡΟΥΣΙΑΣΗ ΣΤΗΝ ΑΝΑΛΥΣΗ
Στον πυρήνα της φιλοσοφικής γνώσης δεν βρίσκεται η χρηστικότητα και η ανάγκη ,όπως συμβαίνει με άλλες επιστήμες, αλλά η ελευθερία. «Δῆλον οὖν ὡς δι’ οὐδεμίαν αὐτὴν ζητοῦμεν χρείαν ἑτέραν, ἀλλ’ ……. αὐτὴν ὡς μόνην οὖσαν ἐλευθέραν τῶν ἐπιστημῶν·»: Η φιλοσοφία υπάρχει μόνο για τον εαυτό της. «· μόνη γὰρ αὕτη αὑτῆς ἕνεκέν ἐστιν.»
[Αν επιθυμία του ανθρώπου, να υπερβεί την άγνοια οδηγεί τον αρχικό θαυμασμό στη φιλοσοφία «ὥστ’ εἴπερ διὰ τὸ φεύγειν τὴν ἄγνοιαν ἐφιλοσόφησαν»
(Τότε )Η φιλοσοφία υπάρχει και νοηματοδοτείται καθ’ εαυτήν· διὰ τὸ εἰδέναι ( = διὰ τὸ φεύγειν τὴν ἄγνοιαν) τὸ ἐπίστασθαι ( = το φιλοσοφείν) ἐδίωκον 
(Τότε) Η φιλοσοφία δεν υπηρετεί καμία χρησιμότητα. «καὶ οὐ χρήσεώς τινος ἕνεκεν.»
Οι άνθρωποι φιλοσόφησαν μόνο όταν είχαν ξεπεράσει τα βιοτικά προβλήματα και εξασφάλισαν τη σκόλη, τον χρόνο που δεν δαπανάται για τη διασφάλιση της επιβίωσης αλλά ελεύθερα για τη χαλάρωση και την απόλαυση. σχεδὸν γὰρ πάντων ὑπαρχόντων τῶν ἀναγκαίων καὶ τῶν πρὸς ῥᾳστώνην καὶ διαγωγὴν ἡ τοιαύτη φρόνησις ἤρξατο ζητεῖσθαι.]
…….
ΑΝΑΛΟΓΙΚΟΣ ΣΥΛΛΟΓΙΣΜΟΣ – ΕΠΙΧΕΙΡΗΜΑ: Αυτός, εξάλλου είναι, - τονίζει ο φιλόσοφος - και ο τρόπος ύπαρξης του ίδιου του ελεύθερου ανθρώπου: υπάρχει για τον εαυτό του. ἀλλ’ ὥσπερ ἄνθρωπος, φαμέν, ἐλεύθερος ὁ αὑτοῦ ἕνεκα καὶ μὴ ἄλλου ὤν, οὕτω καὶ αὐτὴν ὡς μόνην οὖσαν ἐλευθέραν τῶν ἐπιστημῶν·
Όπως ελεύθερος είναι ο άνθρωπος που υπάρχει για τον εαυτό του, που δεν υποτάσσεται σε κάποιον άλλο που δεν έχει σκοπό της ύπαρξής του να υπηρετεί κάποιον άλλο, όπως οι δούλοι), έτσι ελεύθερη είναι και η φιλοσοφική γνώση, στον πυρήνα της οποίας δεν βρίσκεται η χρηστικότητα και η ανάγκη (όπως συμβαίνει με άλλες επιστήμες) αλλά η ελευθερία.
Βλ. και το σχόλιο του Αλεξάνδρου, ό.π., 17.5-9: «εἰκάζει δὲ τὴν τοιαύτην γνῶσίν τε καὶ θεωρίαν τοῖς ἐλευθέροις τῶν ἀνθρώπων͵ οἳ αὑτῶν ἕνεκέν εἰσιν͵ οὐκ ἄλλων͵ ὥσπερ οἱ δοῦλοι. τὸν γὰρ δοῦλον ἐν τοῖς Πολιτικοῖς εἶναι εἶπεν ὃς ἄνθρωπος ὢν ἄλλου ἐστίν· τοιοῦτος δὲ ὁ μὴ διορατικὸς τῶν πρακτέων δι΄ ἀφυἸαν͵ ἀλλὰ ὑπηρετικός.» 
Η ιδέα σύνδεσης φιλοσοφίας και ελευθερίας ανάγεται στον Πλάτωνα. Βλ. Πολιτεία, 499a: «Οὐδέ γε αὖ λόγων͵ ὦ μακάριε͵ καλῶν τε καὶ ἐλευθέρων ἱκανῶς ἐπήκοοι γεγόνασιν͵ οἵων ζητεῖν μὲν τὸ ἀληθὲς συντεταμένως ἐκ παντὸς τρόπου τοῦ γνῶναι χάριν.»
«μόνην οὖσαν ἐλευθέραν τῶν ἐπιστημῶν» Η συσχέτιση της φιλοσοφίας με την ελευθερία μόνο τυχαία ή εξωτερική δεν είναι. Δεν δηλώνει απλώς την απουσία σύνδεσης με την όποια χρηστικότητα, αλλά αποτυπώνει μια βαθιά αίσθηση του φιλοσόφου, τόσο για τη συγχρονία: μόνο ένα ελεύθερο πνεύμα μπορεί να φιλοσοφήσει αληθινά, όσο και για τη διαχρονία: μόνο όταν οι Έλληνες προόδευσαν στην ελευθερία, ευδοκίμησε ο φιλοσοφικός λόγος· μάλιστα, αυτό συνέβη στην κατεξοχήν ελεύθερη πόλη, την Αθήνα

Β. ΑΣ ΕΜΒΑΘΥΝΟΥΜΕ ΣΤΟ ΝΟΗΜΑ ΤΟΥ ΚΕΙΜΕΝΟΥ
1. Ο Αριστοτέλης θεωρεί τη φιλοσοφία ὡς μόνην οὖσαν ἐλευθέραν τῶν ἐπιστημῶν.
α) Ποια έννοια δίνει στο επίθετο ἐλευθέρα; β) Με ποια αναλογία υποστηρίζει την άποψή του;
α) Η συσχέτιση της φιλοσοφίας με την ελευθερία είναι κατ’ αρχάς εξωτερική. Δηλώνει την απουσία σύνδεσης της φιλοσοφίας με την όποια χρηστικότητα, 
Υφίσταται, όμως, και εσωτερική σύνδεση. Αποτυπώνει μια βαθιά αίσθηση του φιλοσόφου, τόσο για τη συγχρονία: Μόνο ένα ελεύθερο πνεύμα μπορεί να φιλοσοφήσει αληθινά, όσο και για τη διαχρονία: Μόνο όταν οι Έλληνες προόδευσαν στην ελευθερία, ευδοκίμησε ο φιλοσοφικός λόγος· μάλιστα, αυτό συνέβη στην κατεξοχήν ελεύθερη πόλη, την Αθήνα 
Βλ. και το σχόλιο του Αλεξάνδρου, ό.π., 17.5-9: εἰκάζει δὲ τὴν τοιαύτην γνῶσίν τε καὶ θεωρίαν τοῖς ἐλευθέροις τῶν ἀνθρώπων͵ οἳ αὑτῶν ἕνεκέν εἰσιν͵ οὐκ ἄλλων͵ ὥσπερ οἱ δοῦλοι. τὸν γὰρ δοῦλον ἐν τοῖς Πολιτικοῖς εἶναι εἶπεν ὃς ἄνθρωπος ὢν ἄλλου ἐστίν· τοιοῦτος δὲ ὁ μὴ διορατικὸς τῶν πρακτέων δι΄ ἀφυἸαν͵ ἀλλὰ ὑπηρετικός. 
Η ιδέα σύνδεσης φιλοσοφίας και ελευθερίας ανάγεται στον Πλάτωνα. Βλ. Πολιτεία, 499a: «Οὐδέ γε αὖ λόγων͵ ὦ μακάριε͵ καλῶν τε καὶ ἐλευθέρων ἱκανῶς ἐπήκοοι γεγόνασιν͵ οἵων ζητεῖν μὲν τὸ ἀληθὲς συντεταμένως ἐκ παντὸς τρόπου τοῦ γνῶναι χάριν.»

β) Για να υποστηρίξει τη θέση του, χρησιμοποιεί μια αναλογία.
Αυτός, εξάλλου, είναι - τονίζει ο φιλόσοφος - και ο τρόπος ύπαρξης του ίδιου του ελεύθερου ανθρώπου: Υπάρχει για τον εαυτό του. «ἀλλ’ ὥσπερ ἄνθρωπος, φαμέν, ἐλεύθερος ὁ αὑτοῦ ἕνεκα καὶ μὴ ἄλλου ὤν, οὕτω καὶ αὐτὴν ὡς μόνην οὖσαν ἐλευθέραν τῶν ἐπιστημῶν·»
Όπως ελεύθερος είναι ο άνθρωπος που υπάρχει για τον εαυτό του, που δεν υποτάσσεται σε κάποιον άλλο που δεν έχει σκοπό της ύπαρξής του να υπηρετεί κάποιον άλλο, όπως οι δούλοι), έτσι ελεύθερη είναι και η φιλοσοφική γνώση, στον πυρήνα της οποίας δεν βρίσκεται η χρηστικότητα και η ανάγκη (όπως συμβαίνει με άλλες επιστήμες) αλλά η ελευθερία.











2. Γιατί ο φιλόμυθος είναι και κατά κάποιο τρόπο και φιλόσοφος για τον Αριστοτέλη; Διερευνήστε τη σχέση μύθου και φιλοσοφικού στοχασμού στην αρχαία ελληνική φιλοσοφία.
ΓΙΑΤΙ Ο ΦΙΛΟΜΥΘΟΣ ΕΙΝΑΙ ΚΑΙ ΚΑΤΑ ΚΑΠΟΙΟ ΤΡΟΠΟ ΚΑΙ ΦΙΛΟΣΟΦΟΣ ΓΙΑ ΤΟΝ ΑΡΙΣΤΟΤΕΛΗ
· Συνδετικός κρίκος ανάμεσα σε αυτόν που αγαπά τον μύθο και σε αυτόν που αγαπά την ολοκληρωμένη γνώση, τη σοφία είναι  τα θαυμάσια, τα αξιοθαύμαστα, αξιοπερίεργα, δυσερμήνευτα. Με αυτά ασχολείται τόσο ο μύθος όσο και η φιλοσοφία
· ΣΥΛΛΟΓΙΣΤΙΚΗ ΠΟΡΕΙΑ ΕΠΙΧΕΙΡΗΜΑΤΟΣ
«Τα αξιοπερίεργα των μύθων δημιουργούν θαυμασμό, ο θαυμασμός συνειδητοποίηση της άγνοιας, η συνειδητοποίηση της άγνοιας ανάγκη για γνώση και άρα φιλοσοφία. Επομένως ο φιλόμυθος είναι κατά μία έννοια φιλόσοφος». 
ΣΧΕΣΗ ΜΥΘΟΥ ΚΑΙ ΦΙΛΟΣΟΦΙΚΟΥ ΣΤΟΧΑΣΜΟΥ ΣΤΗΝ ΑΡΧΑΙΑ ΕΛΛΗΝΙΚΗ ΦΙΛΟΣΟΦΙΑ
Κάθε λαός δημιουργεί με τη φαντασία του μύθους ανάλογα με τον χώρο που ζεί και το πνευματικό του υπόβαθρο. Οι  Έλληνες ως μέλος της μεγάλης ομοεθνίας των ινδοευρωπαϊκών λαών έφεραν μαζί τους τον πυρήνα των ινδοευρωπαϊκών μύθων. Αυτός εμπλουτίστηκε με τους μύθους που παρέλαβαν από τους παλιούς κατοίκους της περιοχής «τους Προέλληνες» και με αυτούς που γνώρισαν κατά τα πυκνά ταξίδια τους στις χώρες της Ανατολικής Μεσογείου.
Όλος αυτός ο μυθολογικός πλούτος μέσα από την προφορική παράδοση έφθασε στον Όμηρο και τον Ησίοδο, οι οποίοι δημιούργησαν τη γενεαλογία των θεών και τους έδωσαν τα ονόματα και τις ιδιότητες τους. Έτσι οι μύθοι εξασφάλισαν μεγάλη διάδοση και κύρος, αφού αυτοί οι ποιητές γνώρισαν μεγάλη δημοφιλία και επιβλήθηκαν ως οι κατεξοχήν ποιητές σε όλη την αρχαία εποχή.
Δύο σημαντικές διαφορές ανάμεσα στην ελληνική μυθολογία και τις μυθολογίες άλλων λαών.
α) η ελληνική μυθολογία, καθώς έγινε ποίηση από τους μεγάλους ποιητές, όπως αναφέρθηκε παραπάνω, πήρε τη μορφή γραπτού κειμένου, με αποτέλεσμα να διαδοθούν σε όλο τον ελληνικό κόσμο και να επηρεάσουν δραστικά την ελληνική τέχνη και πολιτισμό. Αργότερα πέρασαν στους Ρωμαίους, οι οποίοι τη μετέδωσαν σε όλον τον  Δυτικό κόσμο.
β) η μυθολογία στον ελληνικό κόσμο δεν στάθηκε εμπόδιο στην εξέλιξη της ανθρώπινης σκέψης. Αντίθετα η κοπιαστική πορεία από τον μύθο στον λόγο (λογική σκέψη) συντελέστηκε στην Ελλάδα σε πολύ συντομότερο χρόνο από ό,τι σε οποιοδήποτε άλλο λαό, αφού ήδη τον 5ο αι. π.Χ. η πορεία αυτή πλησιάζει στην ολοκλήρωση της. Η επικράτηση του λόγου δεν σημαίνει την εξαφάνιση του μύθου, αλλά μύθος και  λόγος ακολουθούν παράλληλη πορεία.

Οι ελληνικοί μύθοι αναφέρονται:
· Στους θεούς και τον κόσμο τους
· Σε ήρωες – ημίθεους
· Σε περιπέτειες διαφόρων θνητών (π.χ. Οιδίποδας)
· Σε επικούς κύκλους (Θηβαϊκός – Αργοναυτικός – Τρωικός)
· Σε φανταστικές διηγήσεις (π.χ. μύθοι του Αισώπου)
Κατά τον 6ο αι. έγινε προσπάθεια να δημιουργηθεί κοινά αποδεκτή παράδοση αλλά κυρίως να καθαρθούν οι μύθοι ιδιαίτερα για τους θεούς, να προσαρμοστούν στις απαιτήσεις του αρκετά εξελιγμένου ηθικού κριτηρίου του ελληνικού κόσμου και να απαλλαγούν από απάνθρωπες αγριότητες και απαράδεκτες συμπεριφορές που θα έπλητταν το κύρος των θεών. Η κάθαρση αυτή ανταποκρίθηκε στις απαιτήσεις πνευματικών ανθρώπων που η θεολογική τους σκέψη απαιτούσε την εξύψωση του θεού και την απομάκρυνση τους από ανθρωπομορφικές συμπεριφορές κατακριτέες ακόμη και από τον κοινό ανθρώπινο αξιακό κώδικα, όπως ο Ξενοφάνης ο Κολοφώνιος, οι ποιητές Αισχύλος και Πίνδαρος.
Αυτή η πλουσιότατη μυθική παράδοση έγινε η διδακτέα ύλη της βασικής εκπαίδευσης των Ελλήνων και απετέλεσε την πρώτη ύλη όχι μόνο για την ποίηση των επόμενων περιόδων (ηρωικό έπος, λυρική ποίηση, αττικό δράμα), αλλά και για τα τρία κυριότερα είδη του πεζού λόγου:
α) την ιστοριογραφία (η οποία προοδευτικά προσπάθησε να ξεφύγει από τις μυθικές διηγήσεις και να διακρίνει το μυθικό από το ιστορικό στοιχείο του παρελθόντος.),
β) την ρητορική και
γ) την φιλοσοφία κυρίως με τη διαφοροποίηση ανάμεσα στους σοφιστές και τον Πλάτωνα σχετικά με τη χρήση των μύθων και τον ρόλο τους στην φιλοσοφική αναζήτηση (ΒΛΕΠΕ ΕΙΣΑΓΩΓΗ). Τέλος ο Σωκράτης γνώριζε καλά τους μύθους, αλλά δεν ασχολήθηκε με αυτούς, αφού αφιέρωσε τον χρόνο του σε ουσιαστικότερα ζητήματα. Δήλωνε πάντως τον σεβασμό του στη μυθολογική παράδοση και έβρισκε σοφιστική την εκλογίκευση των μύθων. (πηγή «Πλάτων μύθοι» Ηλ. Σπυρόπουλος)







Γ. Για τη γλώσσα του κειμένου
1.Αφού εντοπίσετε τα έναρθρα απαρέμφατα, να μελετήσετε στο κείμενο την ονοματική και ρηματική λειτουργία του καθενός.
ΕΝΤΟΠΙΣΜΟΣ ΕΝΑΡΘΡΩΝ ΑΠΑΡΕΜΦΑΤΩΝ
τὸ θαυμάζειν, τὸ φεύγειν ,τὸ εἰδέναι, τὸ ἐπίστασθαι 
ΟΝΟΜΑΤΙΚΗ ΛΕΙΤΟΥΡΓΙΑ
Ο Αριστοτέλης επιμένει στη χρήση έναρθρων απαρεμφάτων εκεί που θα μπορούσε να χρησιμοποιήσει αφηρημένα ουσιαστικά. Δίνει, έτσι, έμφαση στον ενεργητικό, προσωπικό χαρακτήρα της φιλοσοφικής δραστηριότητας αλλά και στην ιστορικότητα της φιλοσοφίας. 
ΡΗΜΑΤΙΚΗ ΛΕΙΤΟΥΡΓΙΑ
Απαρέμφατα χρόνου ενεστώτα. Ο ενεστώτας δείχνει τη διάρκεια ή και την επανάληψη μιας πράξης.

2.Να αναζητήσετε στο κείμενο όλους τους τρόπους αιτιολόγησης. Τι αιτιολογούν κάθε φορά οι συγκεκριμένες εκφράσεις / συντακτικές δομές;
· Διὰ γὰρ τὸ θαυμάζειν οἱ ἄνθρωποι καὶ νῦν καὶ τὸ πρῶτον ἤρξαντο φιλοσοφεῖν Εμπρόθετος προσδιορισμός αιτία στο ἤρξαντο φιλοσοφεῖν
· εἴπερ διὰ τὸ φεύγειν τὴν ἄγνοιαν ἐφιλοσόφησαν 
Εμπρόθετος προσδιορισμός αιτίας στο ἐφιλοσόφησαν
· φανερὸν ὅτι διὰ τὸ εἰδέναι τὸ ἐπίστασθαι ἐδίωκον καὶ οὐ χρήσεώς τινος ἕνεκεν (ΔΗΛΩΝΕΙ ΤΟ ΤΕΛΙΚΟ ΑΙΤΙΟ). 
Εμπρόθετος προσδιορισμός αιτίας στο ἐπίστασθαι ἐδίωκον
· Δῆλον οὖν ὡς δι’ οὐδεμίαν αὐτὴν ζητοῦμεν χρείαν ἑτέραν
Εμπρόθετος προσδιορισμός αιτίας στο αὐτὴν ζητοῦμεν
· οὕτω καὶ αὐτὴν ὡς μόνην οὖσαν ἐλευθέραν τῶν ἐπιστημῶν· 
Αιτιολογική μετοχή υποκειμενικής αιτιολογίας ως επιρρηματικός προσδιορισμός της αιτίας στο εννοούμενο ρήμα ζητοῦμεν
· (διὸ καὶ ὁ φιλόμυθος φιλόσοφός πώς ἐστιν· ὁ γὰρ μῦθος σύγκειται ἐκ θαυμασίων)
ΑΙΤΙΟΛΟΓΙΚΟΣ ΣΥΝΔΕΣΜΟΣ : ΣΥΝΔΕΕΙ ΤΟ ΠΑΡΕΝΘΕΤΙΚΟ ΕΠΙΧΕΙΡΗΜΑ (ΑΠΟΤΕΛΕΣΜΑ) ΜΕ ΤΟ ΕΠΙΧΕΙΡΗΜΑ Ὁ δ’ ἀπορῶν καὶ θαυμάζων οἴεται ἀγνοεῖν (ΑΙΤΙΑ)  ΜΕ ΤΗ ΣΧΕΣΗ ΑΙΤΙΑΣ - ΑΠΟΤΕΛΕΣΜΑΤΟΣ 




 
· γὰρ
ΑΙΤΙΟΛΟΓΙΚΟΣ ΣΥΝΔΕΣΜΟΣ
· Διὰ γὰρ τὸ θαυμάζειν οἱ ἄνθρωποι καὶ νῦν καὶ τὸ πρῶτον ἤρξαντο φιλοσοφεῖν,
Συνδέεται παρατακτικά με την προηγούμενη περίοδο και την αιτιολογεί ΒΛΕΠΕ ΑΝΑΛΥΣΗ
· ὁ γὰρ μῦθος σύγκειται ἐκ θαυμασίων 
Συνδέεται παρατακτικά με την προηγούμενη ημιπερίοδο (διὸ καὶ ὁ φιλόμυθος φιλόσοφός πώς ἐστιν·)·και την αιτιολογεί
· σχεδὸν γὰρ πάντων ὑπαρχόντων τῶν ἀναγκαίων καὶ τῶν πρὸς ῥᾳστώνην καὶ διαγωγὴν ἡ τοιαύτη φρόνησις ἤρξατο ζητεῖσθαι. Συνδέεται παρατακτικά με την προηγούμενη ημιπερίοδο (Μαρτυρεῖ δὲ αὐτὸ τὸ συμβεβηκός·)·και την αιτιολογεί
· μόνη γὰρ αὕτη αὑτῆς ἕνεκέν ἐστιν Συνδέεται παρατακτικά με την προηγούμενη ημιπερίοδο (Δῆλον οὖν ὡς δι’ οὐδεμίαν αὐτὴν ζητοῦμεν χρείαν ἑτέραν, ἀλλ’ ὥσπερ ἄνθρωπος, φαμέν, ἐλεύθερος ὁ αὑτοῦ ἕνεκα καὶ μὴ ἄλλου ὤν, οὕτω καὶ αὐτὴν ὡς μόνην οὖσαν ἐλευθέραν τῶν ἐπιστημῶν·) και την αιτιολογεί


3. Με ποιους όρους και με ποια μορφή ορίζονται οι χρονικές φάσεις στο κείμενο;

α) με τη χρήση χρονικών προσδιορισμών: ΕΠΙΡΡΗΜΑΤΑ, ΕΜΠΡΟΘΕΤΟΙ, ΜΕΤΟΧΕΣ (καὶ νῦν καὶ τὸ πρῶτον, ἐξ ἀρχῆς, εἶτα κατὰ μικρὸν, προϊόντες), 
β) με διπλή χρήση του ρήματος ἄρχομαι (ἤρξαντο, ἤρξατο) - Εύστοχη η συνώνυμη διατύπωση του υπομνηματιστή Αλεξάνδρου: «ἀπὸ τῆς ἱστορίας.» 
γ) με μία ρητή αναφορά στο συμβεβηκός, δηλαδή στο ιστορικό συμβάν 
δ) με ευρεία χρήση ιστορικών χρόνων. 








ΑΞΟΝΕΣ ΣΥΣΧΕΤΙΣΗΣ ΤΩΝ ΠΑΡΑΛΛΗΛΩΝ ΚΕΙΜΕΝΩΝ ΜΕ ΤΟ ΚΕΙΜΕΝΟ ΑΝΑΦΟΡΑΣ 

Παράλληλο 1 (Πλάτων, Συμπόσιον 203e-204b) 
Στο Συμπόσιο τα χαρακτηριστικά του Έρωτα και του φιλοσόφου - τόσο του Σωκράτη ειδικά όσο και του φιλοσόφου εν γένει- τείνουν να ταυτιστούν. Ο Έρωτας είναι φιλόσοφος, γιατί βρίσκεται ανάμεσα στη σοφία και την άγνοια, και τείνει διαρκώς με πόθο (φιλία) να προσεγγίσει αυτό που δεν κατέχει, τη σοφία, την ολοκληρωμένη γνώση. Έτσι, είναι στα μισά ενός δρόμου, του δρόμου από την άγνοια στη γνώση· οπότε είναι ένας ενδιάμεσος, αλλά και ένας μεσολαβητής. Αυτό που θέλει να τονίσει ο Πλάτων είναι πως ο φιλόσοφος (όπως ακριβώς και ο Σωκράτης) δεν είναι ένας άνθρωπος με απόλυτη γνώση· είναι μη-σοφός. 
Όμως δεν είναι και μωρός, διότι έχει συνείδηση της άγνοιάς του, και ποθεί να ξεφύγει από αυτήν· ενώ μωροί είναι όσοι δεν νιώθουν και δεν επιδιώκουν κάτι τέτοιο. Η φιλοσοφία, έτσι, περιγράφεται ως μια διαρκώς ατέλεστη ροπή προς τη γνώση, στην πιο ολοκληρωμένη όμως και απόλυτη μορφή της. Τελικά, η ίδια «η ετυμολογία της λέξης φιλοσοφία, “ο έρωτας, η επιθυμία για τη σοφία”, γίνεται το ίδιο το πρόγραμμα της φιλοσοφίας»

Παράλληλο 2 (Ρενέ Ντεκάρτ, Οι αρχές της φιλοσοφίας) 
Ο Descartes (Ντεκάρτ, Καρτέσιος) ήταν πρώτα απ’ όλα μαθηματικός-φυσικός, και μετά φιλόσοφος με την απόχρωση που δίνουμε σήμερα στη λέξη. Δεν είναι, λοιπόν, τυχαίο ότι θέλει να θεμελιώσει τη φιλοσοφία πάνω  σε κάποιες αρχές, και να λειτουργήσει αυτή αιτιολογικά. Επίσης, δίνει έμφαση όχι τόσο στη ηθική-πρακτική διάσταση της ανθρώπινης σοφίας, αλλά στο φυσιογνωστικό της περιεχόμενο. Αυτό, οπωσδήποτε, τον φέρνει κοντά στη σκέψη του Αριστοτέλη, με την έντονη επιστημονική στόχευση· ο Σταγειρίτης πραγματεύτηκε ακόμη και τα θέματα ηθικής και πολιτικής, της περὶ τὰ ἀνθρώπεια φιλοσοφίας, καταρχάς στην προοπτική μιας βαθιάς κατανόησης, και μόνο σε δεύτερο επίπεδο, στην προοπτική μιας δεοντολογίας. Τελικά, η φιλοσοφία που οραματίζεται ο Descartes είναι πρώτα απ’ όλα επιστήμη, στέρεη γνώση. 
Χ. Χρηστίδης, Ντεκάρτ, Λόγος περί της μεθόδου (Discours de la méthode), Εισαγωγή-Μετάφραση-΢ημειώσεις, εκδ. Παπαζήση, Αθήνα 1976, σελ. 6: «Όταν αντικρίζω με μάτι φιλοσόφου τις διάφορες πράξεις κι επιχειρήσεις όλων των ανθρώπων, δεν υπάρχει σχεδόν καμιά που να μη μου φαίνεται μάταιη και περιττή<». Βλ. και το κεφ. «Οι κατευθυντήριες γραμμές της καρτεσιανής σκέψης», στο Π. Κονδύλης, Ο Ευρωπαϊκός Διαφωτισμός, τόμ. Α΄, εκδ. Θεμέλιο, Αθήνα 1987, σελ. 216-235. 

